Ֆիլիպ Ջորջևիչ

Ֆիլիպ Ջորջևիչ (սերբ.՝ Филип Ђорђевић, սեպտեմբերի 28, 1987(1987-09-28), Բելգրադ, ՀՍՖՀ), սերբ ֆուտբոլիստ, իտալական «Կիևո» ակումբի հարձակվող։ Սերբիայի ազգային հավաքականում անցկացրել է 14 խաղ, դարձել 4 գոլի հեղինակ։


== Ակումբային կարիերա ==
Ֆիլիպ Ջորջևիչը «Ցրվենա Զվեզդա» ֆուտբոլային ակումբի սան է։ Նորամուտը հիմնական կազմում նշել է 2005/06 մրցաշրջանում։ Հաջորդ մրցաշրջանը հարձակվողն վարձավճարով անցկացրել է Առաջին խմբում հանդես եկող «Ռադի» կազմում։ 2007/08 մրցաշրջանի առաջին կեսում նա 7 հանդիպում է անցկացրել «Ցրվենա Զվեզդայի» կազմում, որից հետո վարձավճարով հանձնվել է ֆրանսիական «Նանտ» ակումբին, որը խաղում էր Լիգա 2-ում։
Հարձակվողը ֆրանսիական ակումբում առաջին անգամ խաղացել է 2008 թվականի հունվարի 11-ին Լիգա 2-ի «Շատորուի» դեմ խաղում՝ հանդիպման 62-րդ րոպեին փոխարինելով Լոիկ Գիյոնին։ Փետրվարի 11-ին Ջորջևիչը խփել է առաջին գոլը նոր թիմի կազմում՝ գրավելով «Բրեստի» դարպասը։ Մրցաշրջանի արդյունքներով «Նանտը» Լիգա 2-ում զբաղեցրել է երկրորդ տեղը և դուրս եկել Ֆրանսիայի ուժեղագույն առաջնություն, իսկ Ջորջևիչը 18 խաղում խփել է 7 գոլ։ 2008 թվականի ամռանը նա պայմանագիր է կնքել «Նանտի» հետ։
2008 թվականի օգոստոսի 9-ին կայացած «Օսերի» դեմ խաղում Ջորջևիչը Լիգա 1-ում նշել է իր նորամուտը։ Խաղի ընդմիջմանը նա փոխարինել է Օրելլանա Կապային։ 2008 թվականի նոյեմբերի 29-ին «Հավրի» դարպասը խփած գոլը Ջորջևիչի համար առաջինն էր Լիգա 1-ում։ Ընդհանուր առմամբ Ջորջևիչը մրցաշրջանում անցկացրել է 19 հանդիպում և դարձել 2 գոլի հեղինակ, իսկ նրա թիմը դուրս է մնացել Լիգա 2-ից։ Թիմում հարձակվողը խաղացել է մինչև 2012/13 մրցաշրջանի ավարտը, երբ առաջնության 34 խաղում նա խփել է 20 գոլ։ Այս արդյունքը սերբին թույլ է տվել մրցաշարի ռմբարկուների ցանկում զբաղեցնելու երկրորդ տեղը («Գենգամի» ֆուտբոլիստ Մուսթաֆա Յաթաբարեից հետո)։ «Նանտը» զբաղեցրել է երրորդ հորիզոնականը և վերադարձել Լիգա 1։
2014 թվականի հուլիսի 1-ին ազատ գործակալի կարգավիճակով պայմանագիր է կնքել «Լացիոյի» հետ։ 2018 թվականի հուլիսի 1-ին որպես ազատ գործակալ տեղափոխվել է «Կիևո»։ 2019 թվականի հունվարի 27-ին «Ֆիորենտինայի» դեմ խաղում նա առաջին գոլն է խփել նոր ակումբի կազմում։


== Կարիերա ազգային հավաքականում ==
Ֆիլիպ Ջորջևիչը Սերբիայի երիտասարդական հավաքականում խաղալու փորձ ունի։ Սերբիայի ազգային հավաքական առաջին անգամ հրավիրվել է 2007 թվականի նոյեմբերին Ղազախստանի ազգային հավաքականի դեմ Եվրոպայի առաջնության ընտրական փուլի խաղում, բայց խաղին չի մասնակցել։ Հարձակվողը թիմում իր նորամուտը նշել է 2012 թվականի նոյեմբերի 14-ին Չիլիի ազգային հավաքականի հետ ընկերական խաղում՝ ընդմիջմանը փոխարինելով Մարկո Շչեպովիչին։ Երկրորդ խաղակեսում Ջորջևիչը գոլ է խփել և գոլային փոխանցում կատարել Ֆիլիպ Ջուրիչիչին։ Ազգային թիմի կազմում Ֆիլիպ Ջորջևիչը մասնակցել է Աշխարհի 2014 թվականի առաջնության ընտրական մրցաշարին։ Ընդհանուր առմամբ հավաքականում նա անցկացրել է 14 խաղ, դարձել 4 գոլի հեղինակ։


== Նվաճումներ ==
«Ցրվենա Զվեզդա»Սերբիայի և Չեռնոգորիայի չեմպիոն՝ 2005/06
Սերբիայի առաջնության արծաթե մեդալակիր՝ 2007/08«Նանտ»Լիգա 2-ի արծաթե մեդալակիր՝ 2007/08
Լիգա 2-ի բրոնզե մեդալակիր՝ 2012/13


== Անձնական կյանք ==
2014 թվականի նոյեմբերի 11-ին նա ամուսնացել է սերբ մոդել Յովանա Սվոնիայի հետ։


== Ծանոթագրություններ ==


== Արտաքին հղումներ ==
Պրոֆիլը Ֆրանսիայի պրոֆեսիոնալ ֆուտբոլային լիգայի պաշտոնական կայքում Archived 2013-05-15 at the Wayback Machine.(ֆր.)
Պրոֆիլը transfermarkt.com կայքում(անգլ.)
Ֆուտբոլիստի էջը National Football Teams կայքում(անգլ.)
Ֆուտբոլիստի էջը soccerway.com կայքում(անգլ.)
Ֆուտբոլային տվյալների բազայի պրոֆիլ(անգլ.)